EL Επίσημη Εφημερίδα της Ευρωπαϊκής Ένωσης C 296/2

Συνοπτικές πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 1/2004 της Επιτροπής, της 23ης Δεκεμβρίου 2003, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται τους τομείς της παραγωγής, μεταποίησης και εμπορίας γεωργικών προϊόντων

(Κείμενο που παρουσιάζει ενδιαφέρον για τον ΕΟΧ)

(2006/C 296/02)

Αριθ. ενίσχυσης: XA 92/06

Κράτος μέλος: Ηνωμένο Βασίλειο

Περιφέρεια: Lancashire (συμπεριλαμβανομένων των Unitary Authority Areas του Blackpool και του Blackburn).

Τίτλος του καθεστώτος ενισχύσεων ή επωνυμία της εταιρείας που λαμβάνει μεμονωμένη ενίσχυση: Lancashire Rural Recovery Grant Fund (RRGF)

Νομική βάση: Section 5 of the Regional Development Agencies Act 1998

Προβλεπόμενη ετήσια δαπάνη βάσει του καθεστώτος ή συνολικό ποσό της μεμονωμένης ενίσχυσης σε εταιρεία: Το συνολικό ποσό της ενίσχυσης από το Δημόσιο που θα διατεθεί μέσω του καθεστώτος θα ανέλθει σε 1 034 061 λίρες στερλίνες και θα κατανεμηθεί σε δύο οικονομικά έτη:

1.4.2006-31.3.2007: 743 108 GBP,

1.4.2007-31.3.2008: 290 953 GBP

Μέγιστη ένταση ενίσχυσης: Η ακαθάριστη ένταση της ενίσχυσης δε θα υπερβεί τα κατωτέρω επίπεδα:

Άρθρο 4. Επένδυση σε γεωργικές εκμεταλλεύσεις: Μέχρι 50 % των επιλέξιμων δαπανών στις μειονεκτικές περιοχές και 40 % σε άλλες περιοχές.

Άρθρο 7. Μεταποίηση και εμπορία γεωργικών προϊόντων: Μέχρι 40 % των επιλέξιμων δαπανών.

Άρθρο 10. Ενίσχυση σε ομάδα παραγωγών: Το συνολικό ποσό της ενίσχυσης από το Δημόσιο σύμφωνα με το άρθρο αυτό δεν θα υπερβεί τις 100 000 EUR ανά δικαιούχο σε οποιοδήποτε διάστημα τριών ετών. Η ενίσχυση θα μπορεί να καλύπτει μέχρι και 100 % των επιλέξιμων δαπανών του πρώτου έτους και θα μειώνεται κατά 20 ποσοστιαίες μονάδες για κάθε επακόλουθο έτος λειτουργίας, ώστε το δεύτερο έτος το ποσό της ενίσχυσης να περιορίζεται στο 80 % των επιλέξιμων δαπανών.

Άρθρο 14. Παροχή τεχνικής υποστήριξης: Σύμφωνα με άρθρο αυτό, η ενίσχυση θα μπορεί να καλύπτει μέχρι και 100 % των επιλέξιμων δαπανών. Ωστόσο, το ανώτατο ποσό ενίσχυσης ανά δικαιούχο δεν επιτρέπεται να υπερβεί 100 000 EUR σε οποιοδήποτε διάστημα τριών ετών.

Ημερομηνία εφαρμογής: Το καθεστώς θα αρχίσει να ισχύει στις 19 Οκτωβρίου 2006.

Διάρκεια του καθεστώτος ή της μεμονωμένης ενίσχυσης: Το καθεστώς θα ισχύει μέχρι τις 31 Μαρτίου 2008. Εντούτοις, στο διάστημα αυτό ίσως να χρειαστούν τροποποιήσεις των κανόνων που διέπουν το καθεστώς, ώστε να προσαρμοστούν σε οποιεσδήποτε αλλαγές ευρωπαϊκών κανόνων για τις κρατικές ενισχύσεις

Στόχος της ενίσχυσης: Το καθεστώς θα βοηθήσει την μακροπρόθεσμη ανάπτυξη της αγροτικής οικονομίας του Lancashire μέσω παροχής οικονομικής ενίσχυσης σε μικρού και μεσαίου μεγέθους επιχειρήσεις, όπως ορίζονται στο παράρτημα 1 του κανονισμού (ΕΚ) αριθ. 70/2001 της Επιτροπής (όπως τροποποιήθηκε). Προκειμένου επιχείρηση να είναι επιλέξιμη για ενίσχυση από το RRGF, πρέπει είτε να βρίσκεται σε διοικητικό διαμέρισμα χαρακτηρισμένο αγροτικό ή αστικό και περιαστικό σύμφωνα με την ταξινόμηση Rural and Urban Area Classification 2004 της Εθνικής Στατιστικής Υπηρεσίας (Office of National Statistics), είτε να πρόκειται για επιχείρηση «Urban Business with Rural Interests», δηλαδή επιχείρηση εγκατεστημένη σε διοικητικό διαμέρισμα χαρακτηρισμένο αστικό της οποίας οι δραστηριότητες έχουν αντίκτυπο σε αγροτικές περιοχές. Σκοπός του εν λόγω καθεστώτος είναι να βοηθηθούν αγροτικές επιχειρήσεις μη επιλέξιμες υπό τα υπάρχοντα καθεστώτα επιχορήγησης.

Προβλέπονται τα ακόλουθα είδη ενίσχυσης.

Επένδυση σε γεωργικές εκμεταλλεύσεις: Επιλέξιμες είναι οι δαπάνες για: α) τη κατασκευή, την απόκτηση ή τη βελτίωση ακινήτων, β) την αγορά ή τη χρηματοδοτική μίσθωση με δυνατότητα αγοράς καινούργιου μηχανολογικού εξοπλισμού, και γ) επαγγελματικές αμοιβές, μελέτες σκοπιμότητας και για την απόκτηση διπλωμάτων ευρεσιτεχνίας και αδειών εκμετάλλευσης, μέχρι συνολικώς 12 % των δαπανών που προκύπτουν σύμφωνα με τα ανωτέρω στοιχεία α) ή/και β). Αυτό το μέτρο συμμορφώνεται με το άρθρο 4 του κανονισμού (ΕΚ) αριθ. 1/2004.

Μεταποίηση και εμπορία γεωργικών προϊόντων: Επιλέξιμες είναι οι δαπάνες για: α) τη κατασκευή, την απόκτηση ή τη βελτίωση ακινήτων, β) την αγορά ή τη χρηματοδοτική μίσθωση με δυνατότητα αγοράς καινούργιου μηχανολογικού εξοπλισμού, και γ) επαγγελματικές αμοιβές, μελέτες σκοπιμότητας και για την απόκτηση διπλωμάτων ευρεσιτεχνίας και αδειών εκμετάλλευσης, μέχρι συνολικώς 12 % των δαπανών που προκύπτουν σύμφωνα με τα ανωτέρω στοιχεία α) ή/και β). Αυτό το μέτρο συμμορφώνεται με το άρθρο 7 του κανονισμού (ΕΚ) αριθ. 1/2004.

Ενίσχυση σε ομάδα παραγωγών: Επιλέξιμες είναι οι δαπάνες για: α) τη μίσθωση κατάλληλων εγκαταστάσεων, β) την προμήθεια εξοπλισμού γραφείου, συμπεριλαμβανομένων υλισμικού και λογισμικού ηλεκτρονικών υπολογιστών, γ) διοικητικό προσωπικό, δ) τα γενικά έξοδα, και ε) νομικές και διοικητικές αμοιβές. Αυτό το μέτρο συμμορφώνεται με το άρθρο 10 του κανονισμού (ΕΚ) αριθ. 1/2004.

Παροχή Τεχνικής Υποστήριξης: Επιλέξιμες υπό αυτό το μέτρο είναι οι εξής δαπάνες:

α) όσον αφορά την εκπαίδευση και την κατάρτιση κατόχων και εργαζομένων σε γεωργικές εκμεταλλεύσεις: i) οι δαπάνες διοργάνωσης του προγράμματος κατάρτισης, ii) τα έξοδα μετακίνησης και διαμονής των συμμετεχόντων, iii) το κόστος της παροχής υπηρεσιών αντικατάστασης κατά την απουσία του κατόχου της εκμετάλλευσης ή του εργαζόμενου στην εκμετάλλευση·

β) όσον αφορά υπηρεσίες αντικατάστασης στην εκμετάλλευση, οι πραγματικές δαπάνες αντικατάστασης ενός κατόχου της εκμετάλλευσης, του συνεταίρου του ή ενός εργάτη της εκμετάλλευσης κατά τη διάρκεια ασθένειας και των διακοπών·

γ) όσον αφορά υπηρεσίες συμβούλων, οι αμοιβές για υπηρεσίες που δεν συνιστούν διαρκή ή περιοδική δραστηριότητα και δεν σχετίζονται με τις συνήθεις λειτουργικές δαπάνες της εταιρείας, όπως οι συνήθεις υπηρεσίες φοροτεχνικών, οι τακτικές υπηρεσίες νομικών συμβούλων ή η διαφήμιση·

δ) όσον αφορά τη διοργάνωση διαγωνισμών, εμπορικών εκθέσεων και πανηγύρεων και τη συμμετοχή σε αυτά: i) τα έξοδα συμμετοχής, ii) τα έξοδα μετακίνησης, iii) τα έξοδα δημοσιεύσεων, iv) το μίσθωμα των εκθεσιακών χώρων.

Αυτό το μέτρο συμμορφώνεται με το άρθρο 14 του κανονισμού (ΕΚ) αριθ. 1/2004.

Σχετικός(-οί) τομέας(-είς): Το εν λόγω καθεστώς καλύπτει όλες τις μικρού και μεσαίου μεγέθους επιχειρήσεις που βρίσκονται στην περιοχή-στόχος, ανεξαρτήτως από τον τομέα στον οποίο δραστηριοποιούνται, εκτός εάν ειδικές διατάξεις, κανονισμοί ή οδηγίες προβλέπουν την ενίσχυση ορισμένων τομέων, όπως, λόγου χάρη, η αλιεία και η υδατοκαλλιέργεια. Υπό την παρούσα εξαίρεση θα ενισχυθούν επιχειρήσεις που παράγουν, μεταποιούν ή εμπορεύονται οποιοδήποτε γεωργικό προϊόν.

Υπό το καθεστώς θα ενισχυθούν μη γεωργικές επιχειρήσεις είτε σύμφωνα με τους de minimis κανόνες που καθορίζονται στον κανονισμό (ΕΚ) αριθ. 69/2001 της Επιτροπής, είτε εναλλακτικώς, εάν είναι σκοπιμότερο, σύμφωνα με τον κανονισμό (ΕΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρές και μεσαίες επιχειρήσεις. Το RRGF έχει δηλωθεί σύμφωνα με τον κανονισμό (ΕΚ) αριθ. 70/2001 και έχει καταχωρηθεί από τη Γενική Διεύθυνση Ανταγωνισμού με αριθμό αναφοράς καθεστώτος XS 56/06.

Όνομα και διεύθυνση της αρμόδιας αρχής: To Rural Recovery Grant Fund διαχειρίζεται η Lancashire County Developments Ltd, η Υπηρεσία Οικονομικής Ανάπτυξης του φορέα τοπικής αυτοδιοίκησης Lancashire County Council. Η ταχυδρομική διεύθυνση είναι:

Lancashire County Developments Ltd

Robert House

Starkie Street

PR1 3LU Preston

United Kingdom

Διεύθυνση στο Διαδίκτυο: Περισσότερες πληροφορίες σχετικά με το Rural Recovery Grant Fund παρέχονται στον ιστότοπο

http://www.lcdl.co.uk/grant_programmes/RRGF%20Scheme%20Criteria%20(Agricultural%20Businesses).pdf.

Εναλλακτικώς, μπορείτε να επισκεφτείτε τη κεντρική ιστοσελίδα του Ηνωμένου Βασιλείου σχετικά με τις εξαιρούμενες γεωργικές κρατικές ενισχύσεις: www.defra.gov.uk/farm/policy/state-aid/setup/exist-exempt.htm. Επιλέξτε το σύνδεσμο «Lancashire Rural Recovery Grant Fund»

Άλλες πληροφορίες: Τον πάροχο υπηρεσιών τεχνικής υποστήριξης που χρηματοδοτούνται μέσω του καθεστώτος θα επιλέγει ο δικαιούχος της υπηρεσίας.

Υπογραφή και ημερομηνία, εξ ονόματος του Υπουργείου Περιβάλλοντος, Τροφίμων και Αγροτικών Υποθέσεων (αρμόδια αρχή του Ηνωμένου Βασιλείου)

Neil Marr

Agricultural State Aid Advisor

Defra

8B 9 Millbank

c/o 17 Smith Square

SW1P 3JR London

United Kingdom

Αριθ. ενίσχυσης: XA 87/06

Κράτος μέλος: Ηνωμένο Βασίλειο

Περιφέρεια: Somerset. Η ενίσχυση θα χορηγηθεί στις διοικητικές περιοχές των:

West Somerset District Council

Taunton Deane Borough Council

Sedgemoor District Council

Mendip District Council

South Somerset District Council

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Somerset Rural Business Support Service

Νομική βάση: Sections 4 and 5 of The Regional Development Agencies Act 1998

Ετήσια δαπάνη που προβλέπεται στο πλαίσιο του καθεστώτος ενίσχυσης ή συνολικό ποσό της χορηγούμενης στην εταιρεία μεμονωμένης ενίσχυσης:

1η Οκτωβρίου 2006-30 Σεπτεμβρίου 2007: 167 000 GBP

1η Οκτωβρίου 2007-30 Σεπτεμβρίου 2008: 175 000 GBP

Μέγιστη ένταση της ενίσχυσης: 100 %

Ημερομηνία εφαρμογής:

Διάρκεια του καθεστώτος ενίσχυσης ή της μεμονωμένης ενίσχυσης: Η υποβολή αιτήσεων στο πλαίσιο του καθεστώτος θα είναι δυνατή από την 1η Οκτωβρίου 2006 έως τις 30 Σεπτεμβρίου 2008. Εντούτοις, ενδέχεται να χρειαστούν ορισμένες τροποποιήσεις των κανόνων που διέπουν το καθεστώς αυτό πριν από την ανωτέρω ημερομηνία, κατά τρόπο ώστε να ληφθούν υπόψη οι ενδεχόμενες αλλαγές στους ευρωπαϊκούς κανόνες για τις κρατικές ενισχύσεις

Στόχος της ενίσχυσης: Τομεακή ανάπτυξη

Στόχος του καθεστώτος είναι η παροχή συμβουλευτικών υπηρεσιών στη διοικητική περιφέρεια του Somerset (όπως ορίζεται ανωτέρω) και η καθοδήγηση προς συμπληρωματικές μορφές υποστήριξης που παρέχουν άλλοι οργανισμοί.

Η ενίσχυση θα καταβληθεί σύμφωνα με το άρθρο 14 του κανονισμού (ΕΚ) αριθ. 1/2004. Επιλέξιμες δαπάνες θα είναι οι αμοιβές για την παροχή συμβουλευτικών υπηρεσιών

Σχετικός(-οί) τομέας(-είς): Το καθεστώς αφορά τις επιχειρήσεις που δραστηριοποιούνται στον γεωργικό και αγροτικό τομέα και σε όλους τους σχετικούς υποτομείς, συμπεριλαμβανομένων των επιχειρήσεων παραγωγής, μεταποίησης και εμπορίας. Κατά περίπτωση, οι επιχειρήσεις ενδέχεται να παραπεμφθούν σε άλλους παρόχους συμβουλών/υπηρεσιών προς επιχειρήσεις.

Ονομασία και διεύθυνση της χορηγούσας αρχής:

South Somerset District Council Brympton Way Yeovil BA20 2HT Somerset United Kingdom

Ο οργανισμός που είναι υπεύθυνος για το καθεστώς είναι ο εξής:

Somerset Rural Business Support Scheme

Διεύθυνση: βλ. ανωτέρω

Αρμόδιος:

David Julian Principal Economic Development Officer South Somerset District Council

Διεύθυνση στο Διαδίκτυο: http://www.southsomerset.gov.uk/index.jsp?articleid=1929

Επιλέξτε Somerset Rural Business Support Service — Somerset στο μενού στην αριστερή πλευρά. Μπορείτε επίσης να επισκεφθείτε την κεντρική σελίδα του Ηνωμένου Βασιλείου για τις απαλλασσόμενες κρατικές ενισχύσεις στον τομέα της γεωργίας στην εξής διεύθυνση:

http://www.defra.gov.uk/farm/state-aid/setup/exist-exempt.htm

Επιλέξτε Somerset Rural Business Support Scheme

Άλλες πληροφορίες: Δικαιούχοι του καθεστώτος μπορεί να είναι όχι μόνο γεωργοί, αλλά και κάθε τύπου διαχειριστές γαιών. Οι ενισχύσεις σε μη γεωργικές επιχειρήσεις θα καταβάλλονται βάσει του κανονισμού (ΕΚ) αριθ. 69/2001 της Επιτροπής περί των ενισχύσεων ήσσονος σημασίας.

Οι δικαιούχοι δεν δύνανται να επιλέξουν τον πάροχο των υπηρεσιών. Πάροχος των υπηρεσιών είναι η Somerset Rural Business Support Service (Υπηρεσία παροχής υποστήριξης σε αγροτικές επιχειρήσεις του Somerset), η οποία επιλέχθηκε κατόπιν διαγωνισμού ο οποίος διεξήχθη σύμφωνα με τις αρχές τις αγοράς, βάσει των διατάξεων του άρθρου 14 παράγραφος 5 του κανονισμού (ΕΚ) αριθ. 1/2004.

Υπογραφή και ημερομηνία εξ ονόματος του Υπουργείου Περιβάλλοντος, Τροφίμων και Αγροτικών Υποθέσεων (αρμόδια αρχή του Ηνωμένου Βασιλείου)

Neil Marr

Agricultural State Aid Advisor

Department for Environment, Food and Rural Affairs

Area 8e

9, Millbank

c/o Nobel House

17, Smith Square

SW1P 3JR London

United Kingdom

Αριθ. ενίσχυσης: XA 88/06

Κράτος μέλος: Ισπανία

Περιφέρεια: Andalucía (Ανδαλουσία)

Τίτλος του καθεστώτος ενίσχυσης ή ονομασία της επιχείρησης που λαμβάνει μεμονωμένη ενίσχυση: Ενισχύσεις μεταποίησης και εμπορίας γεωργικών προϊόντων διατροφής

Νομική βάση:

— Sección 8a del Decreto 280/2001, por el que se establecen las ayudas de la Junta de Andalucía a los sectores agrícola, ganadero y forestal incluidas en el Programa Operativo-Integrado Regional de Andalucía para el Desarrollo del Marco Comunitario de Apoyo 2000-2006, publicado en el Boletín Oficial de la Junta de Andalucía el 29 de diciembre de 2001.

— La Orden de 10 de julio de 2002 por la que se desarrolla parcialmente la sección 8, sobre ayudas para la transformación y comercialización de los productos agroalimentarios, del Decreto 280/2001, publicada en el Boletín Oficial de la Junta de Andalucía el 27 de julio de 2002.

— La Resolución de 29 de diciembre de 2003 de la Dirección General de Industrias y Promoción Agroalimentarias, por la que se convocan para el año 2003 y 2004 las ayudas previstas en la orden de 10 de julio de 2002.

— Λόγω του μεγάλου αριθμού αιτήσεων που ανταποκρίνονται στις προϋποθέσεις επιλεξιμότητας καθώς και λόγω έλλειψης επαρκών ευρωπαϊκών πόρων για την κάλυψη του συνόλου αυτών των ενισχύσεων, κρίνεται σκόπιμη η κάλυψη μέρους αυτών των ενισχύσεων με αυτοχρηματοδότηση. Οι αυτοχρηματοδοτούμενες ενισχύσεις δεν μπορούν να υπαχθούν στην εξαίρεση που προβλέπεται στα άρθρα 51 και 52 του κανονισμού (ΕΚ) αριθ. 1257/1999, σύμφωνα με την απόφαση της 29ης Δεκεμβρίου 2002 με την οποία εγκρίνεται το POIA.

— Μέρος των ενισχύσεων της υπόψη πρόσκλησης εκδήλωσης ενδιαφέροντος, οι οποίες προορίζονται για ΜΜΕ στο πλαίσιο των επιλέξιμων έργων του άρθρου 40 παράγραφος 3 υπό a), b) και c) του διατάγματος 280/2001, μπορούν να υπαχθούν στον κανονισμό (ΕΚ) αριθ. 1/2004 της Επιτροπής, της 23ης Δεκεμβρίου 2003, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων (ΕΕ L 1 της 3.1.2004).

— La Resolución de concesión de las ayudas, de la Dirección General de Industrias y Promoción Agroalimentarias, por la que se concede al solicitante la ayuda prevista en la orden de 10 de julio de 2002 (Απόφαση σχετικά με τη χορήγηση των ενισχύσεων, της Γενικής Διεύθυνσης βιομηχανικών κλάδων διατροφής, βάσει της οποίας χορηγείται στον αιτούντα η ενίσχυση η προβλεπόμενη στη νομοθετική πράξη της 10ης Ιουλίου 2002). Ο ενδιαφερόμενος θα πληροφορηθεί ότι η αίτησή του έχει υπαχθεί στον υπόψη κανονισμό, με ρητή μνεία του τελευταίου η οποία θα περιέχεται στην απόφαση σχετικά με τη χορήγηση των εν λόγω ενισχύσεων. Επισυνάπτεται υπόδειγμα απόφασης στην οποία περιλαμβάνεται αυτή η μνεία.

Με τη λήξη της προθεσμίας έκδοσης των αποφάσεων, θα δημοσιευτεί στην Επίσημη Εφημερίδα ο κατάλογος των χορηγούμενων ενιςχύσεων, με ρητή μνεία όσων έχουν υπαχθεί στον κανονισμό (ΕΚ) αριθ. 1/2004.

Προβλεπόμενη ετήσια δαπάνη στο πλαίσιο του καθεστώτος ή συνολικό ύψος της μεμονωμένης ενίσχυσης που χορηγείται στην επιχείρηση: 45 000 000 ευρώ, ποσό προβλεπόμενο να διατεθεί από 1ης Σεπτεμβρίου 2006 δυνάμει της απόφασης για πρόσκληση εκδήλωσης ενδιαφέροντος σχετικά με τις ενισχύσεις 2004, στο πλαίσιο του καθεστώτος ενισχύσεων για μεταποίηση και εμπορία γεωργικών προϊόντων διατροφής που υπάγονται στον κανονισμό (ΕΚ) αριθ. 1/2004

Μέγιστη ένταση της ενίσχυσης: 29 %

Ημερομηνία εφαρμογής: από 1ης Σεπτεμβρίου 2006

Διάρκεια του καθεστώτος ή της μεμονωμένης ενίσχυσης: το αργότερο μέχρι 31 Δεκεμβρίου 2006

Στόχος της ενίσχυσης: Επενδύσεις για μεταποίηση και εμπορία, σύμφωνα με το άρθρο 7 του κανονισμού (ΕΚ) αριθ. 1/2004

Οι επιλέξιμες δαπάνες αφορούν:

— Κατασκευή, αγορά και αναβάθμιση ακινήτων.

— Αγορά νέων μηχανημάτων και εξοπλισμού σε τιμή που δεν θα υπερβαίνει την εμπορική αξία των προϊόντων.

— Γενικές δαπάνες, όπως αμοιβές αρχιτεκτόνων, μηχανικών και συμβούλων, δαπάνες για μελέτες σκοπιμότητας, για την απόκτηση διπλωμάτων ευρεσιτεχνίας και αδειών εκμετάλλευσης, μέχρι ποσοστού 12 % του ύψους της επένδυσης

Καλυπτόμενοι τομείς: μεταποίηση

Όνομα και διεύθυνση του οργανισμού που χορηγεί την ενίσχυση:

Dirección General de Industrias y Promoción Agroalimentarias, Consejería de Agricultura y Pesca de la Junta de Andalucía. calle Tabladilla s/n E-Sevilla

Διεύθυνση στο Διαδίκτυο: http:// www.cap.junta-andalucia.es/agriculturaypesca/portal/opencms/portal/portada.jsp

Αριθμός ενίσχυσης: XA 89/06

Κράτος μέλος: Ιταλία

Περιφέρεια: Friuli Venezia Giulia

Τίτλος του καθεστώτος ενίσχυσης ή ονομασία της επιχείρησης που δικαιούται μεμονωμένης ενίσχυσης: Legge 1329/65 «Sabatini» — Agevolazioni per l'acquisto o la locazione finanziaria di nuove macchine utensili o di produzione. Settore agricolo (Νόμος 1329/65 καλούμενος «νόμος Sabatini» — Ενισχύσεις για την αγορά ή τη χρηματοδοτική μίσθωση νέων εργαλειομηχανών ή μηχανών παραγωγής. Γεωργικός κλάδος)

Νομική βάση: Legge 28 novembre 1965 n. 1329.

Regolamento concernente criteri e modalità per la concessione delle agevolazioni di cui alla legge 1329/1965 emanato con decreto del Presidente della Regione 9 agosto 2006, n. 0244/Pres.

Ετήσιες δαπάνες που προβλέπονται στο πλαίσιο του καθεστώτος ενίσχυσης ή συνολικό ετήσιο ποσό της μεμονωμένης ενίσχυσης που χορηγείται στην επιχείρηση: Προβλεπόμενος συνολικός προϋπολογισμός για όλους τους παραγωγικούς κλάδους που λαμβάνουν ενίσχυση βάσει του νόμου 1329/1965: 11 876 528,04 ευρώ

Μέγιστη ένταση της ενίσχυσης: Για τις επιχειρήσεις που λειτουργούν σε μειονεκτικές περιοχές [άρθρα 18 έως 20 του κανονισμού (ΕΚ) αριθ. 1257/1999] η ακαθάριστη ένταση της ενίσχυσης δεν μπορεί να υπερβαίνει το 50 % των επιλέξιμων δαπανών.

Για τις επιχειρήσεις που λειτουργούν σε μη μειονεκτικές περιοχές η ακαθάριστη ένταση της ενίσχυσης δεν μπορεί να υπερβαίνει το 40 % των επιλέξιμων δαπανών

Ημερομηνία εφαρμογής: Το καθεστώς ενίσχυσης αρχίζει να ισχύει την 30ή ημέρα από τη δημοσίευσή του στην Επίσημη Εφημερίδα της Περιφέρειας και οπωσδήποτε 10 εργάσιμες ημέρες από την αποστολή του παρόντος εντύπου, όπως προβλέπεται στο πρώτο εδάφιο του άρθρου 19 του κανονισμού εξαίρεσης [Κανονισμός (ΕΚ) αριθ. 1/2004]

Διάρκεια του καθεστώτος ενίσχυσης ή της μεμονωμένης ενίσχυσης: Έως τις 31 Δεκεμβρίου 2006

Στόχος της ενίσχυσης: Υποστήριξη των ΜΜΕ με στόχο την επιδότηση της αγοράς ή της χρηματοοικονομικής μίσθωσης μόνο νέων εργαλειομηχανών ή μηχανών παραγωγής συνολικού κόστους ανώτερου των 1 000,00 ευρώ. Τα έξοδα συναρμολόγησης, δοκιμής, μεταφοράς και συσκευασίας είναι επιλέξιμα με ανώτατο όριο 15 % του κόστους του μηχανήματος.

Οι επιλέξιμες επενδύσεις πρέπει να έχουν έναν από τους ακόλουθους στόχους:

μείωση του κόστους παραγωγής·

βελτίωση και μετατροπή της παραγωγής·

βελτίωση της ποιότητας·

προστασία και βελτίωση του φυσικού περιβάλλοντος, των συνθηκών υγιεινής και ορθής μεταχείρισης των ζώων·

προώθηση της διαφοροποίησης των γεωργικών δραστηριοτήτων.

Η ενίσχυση υπόκειται στις διατάξεις του άρθρου 4 του κανονισμού (ΕΚ) αριθ. 1/2004 της 23ης Δεκεμβρίου 2003, που δημοσιεύθηκε στην ΕΕ L 1/1 της 3ης Ιανουαρίου 2004

Σχετικός(-οί) τομέας(-είς): ΜΜΕ που δραστηριοποιούνται στους τομείς της παραγωγής, της μεταποίησης και της εμπορίας γεωργικών προϊόντων

Ονομασία και διεύθυνση της χορηγούσας αρχής:

Regione autonoma Friuli Venezia Giulia Direzione centrale attività produttive Servizio sostegno e promozione comparto produttivo industriale Via Trento, 2 I-34123-Trieste

Διεύθυνση στο Διαδίκτυο: www.regione.fvg.it

Λοιπές πληροφορίες: Il Direttore del Servizio sostegno e promozione del comparto produttivo industriale

Dott. Massimo Zanini